apa itu pegangan bebas (freehold)?
hartanah freehold, atau pegangan kekal, ramai yang berpendapat merupakan hakmilik ke atas hartanah tersebut adalah berkekalan selamanya. walau bagaimanapun, pihak kerajaan masih berhak menuntut semula mana-mana tanah, sama ada ianya freehold, leasehold mahupun lot bumiputera. pihak kerajaan dibenarkan menuntut tanah tersebut untuk tujuan pembangunan milik kerajaan seperti jalan raya, sistem pengangkutan awam ataupun projek awam lain. ya, hartanah freehold anda berkemungkingan dituntut semula oleh kerajaan untuk membina sebuah stesen lrt. pemilik hartanah biasanya dipaksa menjual perumahan mereka kepada pihak kerajaan mengikut harga pasaran. ini juga tidak kira sama ada pemilik tersebut dapat membeli semula hartanah yang serupa dalam lokasi yang sama atau tidak. proses ini dikenali sebagai pengambilan paksa ataupun 'forced acquisition'. nilai pasaran hartanah tersebut akan ditentukan oleh seorang penilai profesional yang dilantik pihak kerajaan. walaupun pemilik hartanah tersebut melantik penilai sendiri untuk mendapatkan penilaian yang lebih tepat, pihak kerajaan masih akan mematuhi nilai yang ditetapkan oleh penilai yang dilantik oleh mereka sekiranya wujud sebarang percanggahan.
lazimnya, jangka masa pajakan paling lama yang dibenarkan ialah untuk selama 99 tahun, tetapi sesetengah pembangunan baru di pasaran telah memperoleh tempoh melebihi 100 tahun. bagaimanapun, kes-kes seperti ini amat jarang berlaku. manakala, jangka masa pajakan diberikan yang paling pendek hanya selama 30 tahun. pemilik tidak akan diberi sebarang pampasan sebaik saja pajakan tersebut tamat. sejumlah premium perlu dibayar bagi melanjutkan pajakan tersebut, di mana pemilik perlu memohon di pejabat tanah yang berkenaan. melanjutkan tempoh pajakan juga memerlukan bayaran premium bergantung kepada jenis hartanah - kediaman, komersial, pertanian atau jenis hartanah lain. lokasi juga memainkan peranan dalam menentukan harga pelanjutan pajakan. selain itu, pemilik hanya boleh melanjutkan pajakan kepada tempoh maksima iaitu 99 tahun. contohnya, jika mereka tinggal 20 tahun dalam tempoh pajakan, mereka hanya dibenarkan melanjutkan tempoh tersebut selama 79 tahun.